புலி - ஏனைய கவிதைகள்

அவன் என்னை விட்டுப் போய்விட்டான் 
 சிறுத்தையாக நான் இருந்தபோது 
 என்னுடன் பழகியவன் 
 எனது புள்ளிகள் கோடுகளாக வழிந்து 
 நான் புலியாக மாறியவுடன் 
 என்னை விட்டுப் போய்விட்டான் 
 புலி ஒரு அரசியல் விலங்கு 
 அதிலும் தமிழ் விலங்கு என்றவுடன் 
 என்னை விட்டுப் போய்விட்டான் 
 எனது கோடுகள் வளர்ந்து கம்பிகளாகிவிட 
 நான் கூண்டுக்குள் இருக்கிறேன் 
 கூண்டாகவும் இருக்கிறேன் 
 மூன்றுமுறை தப்பித்தேன் 
 நடுக்கடலில் சுடப்பட்டேன் 
 ஒவ்வொரு முறையும் செத்துப் பிழைத்தேன் 
 என் கனவில் விரியும் தென்புலக் கடலில் 
 அவனுக்கும் எனக்குமிடையே ஒரு கடல் 
 கொஞ்சம் சொற்கள் 
 நிறைய ஆயுதங்கள் மற்றும் 
 மக்கிப்போன பழைய முத்தங்கள். 
 அவன் என்னை விட்டுப் போய்விட்டான் 
 சிறுத்தையாக நான் இருந்தபோது 
 என்னுடன் பழகியவன் 
 எனது புள்ளிகள் கோடுகளாக வழிந்து 
 நான் புலியாக மாறியவுடன் 
 என்னை விட்டுப் போய்விட்டான் 
 புலி ஒரு அரசியல் விலங்கு 
 அதிலும் தமிழ் விலங்கு என்றவுடன் 
 என்னை விட்டுப் போய்விட்டான் 
 எனது கோடுகள் வளர்ந்து கம்பிகளாகிவிட 
 நான் கூண்டுக்குள் இருக்கிறேன் 
 கூண்டாகவும் இருக்கிறேன் 
 மூன்றுமுறை தப்பித்தேன் 
 நடுக்கடலில் சுடப்பட்டேன் 
 ஒவ்வொரு முறையும் செத்துப் பிழைத்தேன் 
 என் கனவில் விரியும் தென்புலக் கடலில் 
 அவனுக்கும் எனக்குமிடையே ஒரு கடல் 
 கொஞ்சம் சொற்கள் 
 நிறைய ஆயுதங்கள் மற்றும் 
 மக்கிப்போன பழைய முத்தங்கள்.